
Številka: 	0609-97/2024/2
Datum: 	   13. 8. 2025


Informacijski pooblaščenec (v nadaljevanju: prekrškovni organ) po pooblaščeni uradni osebi …, po uradni dolžnosti na podlagi drugega odstavka 51. člena in 46. člena Zakona o prekrških (Uradni list RS, št. 29/2011-UPB8, s spr., v nadaljevanju: ZP-1) ter 2. in 8. člena Zakona o Informacijskem pooblaščencu (Uradni list RS, št. 113/2005 in 51/2007 – ZUstS-A), v postopku o prekršku zoper samostojnega podjetnika posameznika …., zaradi prekrška po prvem odstavku 95. člena Zakona o varstvu osebnih podatkov (Uradni list RS, št. 163/22 in 40/25 – ZInfV-1; v nadaljevanju: ZVOP-2), v povezavi z (a) točko četrtega odstavka člena 83 Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov; v nadaljevanju: Splošna uredba), izdaja naslednjo


ODLOČBO O PREKRŠKU


Kršitelj: samostojni podjetnika posameznik …, je 

odgovoren za prekršek
po prvem odstavku 95. člena ZVOP-2 v povezavi z (a) točko četrtega odstavka člena 83 Splošne uredbe,

ki ga je … pri opravljanju dejavnosti samostojnega podjetnika … dne … v … storil sam s tem, da na zahtevo Informacijskega pooblaščenca (v nadaljevanju IP) v 10 dnevnem roku, ki ga je IP določil v pozivu št. … z dne …, ki je začel teči dne … in se je iztekel dne …, ni posredoval odgovora zahtevanega v pozivu, s čimer je kršil člen 31 Splošne uredbe;
ker je samostojni podjetnik posameznik … očitani prekršek pri opravljanju svoje dejavnosti  …, storil sam, za navedeni prekršek odgovarja v skladu z drugim odstavkom 14a. člena ZP-1.

Kršitelju samostojnemu podjetniku posamezniku …. se zato na podlagi prvem odstavku 95. člena ZVOP-2 v povezavi z (a) točko četrtega odstavka člena 83 Splošne uredbe, ob uporabi tretjega odstavka 52. člena ZP-1 

izreče:
GLOBA v znesku 500,00 eurov;


Kršitelj mora plačati globo na račun prejemnika: Informacijski pooblaščenec, IBAN prejemnika: SI56 0110 0845 0051 825, BIC koda banke prejemnika: BSLJSI2X, koda namena: GOV, namen plačila 0609-97/2024/2 globa, referenca: SI11 12157-7120010- 202581.

Kršitelj mora na podlagi prvega odstavka 143. člena v zvezi s prvim odstavkom 144. člena in drugim odstavkom 58. člena ZP-1 plačati sodno takso v znesku 50,00 eurov. Sodno takso, ki je kršitelju za izrečeno globo odmerjena po tarifni številki 8111 Zakona o sodnih taksah (Uradni list RS, št. 37/08, s spr., v nadaljevanju ZST-1), mora kršitelj plačati na račun prejemnika: Informacijski pooblaščenec, IBAN prejemnika: SI56 0110 0845 0162 502, BIC koda banke prejemnika: BSLJSI2X, koda namena: GOVT, namen plačila: 0609-97/2024/2 sodna taksa, referenca: SI11 12157-7120087- 202582. 

Kršitelj mora plačati celotni znesek izrečene globe in sodno takso v 15 dneh po pravnomočnosti odločbe o prekršku. Po preteku roka za plačilo lahko kršitelj pri organu, pristojnem za prisilno izterjavo (FURS), zaprosi za plačilo globe in stroškov postopka v obrokih. Če kršitelj v določenem roku globe in stroškov postopka ne bo plačal, se bodo neplačana globa in stroški postopka izterjali prisilno. Če kršitelj zaradi svojega premoženjskega stanja oziroma zmožnosti za plačilo, ki bi bila upravičena do redne brezplačne pravne pomoči po materialnem kriteriju iz zakona, ki ureja brezplačno pravno pomoč, ne more plačati globe in stroškov postopka v višini najmanj 300 eurov, lahko najpozneje do poteka roka za plačilo vloži pri organu, ki je izdal odločbo, predlog, da se plačilo globe in stroškov postopka nadomesti z delom v splošno korist.

PRAVNI POUK: Zoper odločbo o prekršku je dovoljena zahteva za sodno varstvo. Zahtevo je treba pisno napovedati v roku osmih (8) dni od prejema te odločbe pri Informacijskem pooblaščencu, Dunajska cesta 22, 1000 Ljubljana, sicer se šteje, da se je upravičenec do zahteve (kršitelj, zakoniti zastopnik oziroma zagovornik) odpovedal pravici do zahteve za sodno varstvo. Napoved zahteve se pošlje po pošti ali izroči neposredno v dveh izvodih in velja za pravočasno, če je oddana zadnji dan roka za vložitev napovedi zahteve priporočeno po pošti ali neposredno pri organu, ki je izdal odločbo. Napovedana vložitev zahteve za sodno varstvo se lahko umakne do poteka roka za vložitev napovedi te zahteve. 

Če upravičenec do zahteve za sodno varstvo v zakonskem roku vložitve te zahteve ne napove ali napoved umakne, se šteje, da se je odpovedal pravici do zahteve za sodno varstvo.

Če nihče od upravičencev do zahteve za sodno varstvo te zahteve ne napove, prekrškovni organ ne izdela odločbe o prekršku z obrazložitvijo, ampak se šteje, da je z dnem vročitve odločbe brez obrazložitve vročena končna odločba, ki z iztekom roka za napoved zahteve za sodno varstvo postane pravnomočna.

Kadar vsaj eden od upravičencev do zahteve za sodno varstvo napove vložitev te zahteve, se pisna odločba o prekršku z obrazložitvijo izdela in odpošlje najpozneje v 30 dneh po prejeti napovedi vložitve zahteve za sodno varstvo. Odločba z obrazložitvijo se v tem primeru vroči vsem upravičencem do zahteve za sodno varstvo.

Kršitelj, ki ne napove zahteve za sodno varstvo zoper odločbo o prekršku, plača polovični znesek globe (250,00 eurov) v roku osmih dni po izteku roka za napoved zahteve za sodno varstvo, sicer mora plačati celoten znesek globe v roku, ki je določen v izreku te odločbe. V istem roku, ki je določen v izreku odločbe, mora plačati celoten znesek izrečene globe tudi kršitelj, ki napove zahtevo za sodno varstvo zoper odločbo, nato pa zahteve zoper odločbo z obrazložitvijo ne vloži. 

Če kršitelj plača polovično globo pred iztekom roka za napoved zahteve za sodno varstvo, zahteva za sodno varstvo zoper odločbo ni dovoljena, razen v primeru, če je moral kršitelj plačati globo pred iztekom roka za napoved zahteve v skladu z določbami ZP-1.

Pod pogoji in v skladu s predpisi, ki urejajo finančno poslovanje prekrškovnega organa, lahko kršiteljica plača globo in stroške postopka tudi z negotovinskim plačilnim sredstvom.
	   
                                                                                                      
                                                                                                     Pooblaščena uradna oseba:
…,
državni nadzornik za varstvo osebnih podatkov



				   	               


Vročiti:

· … – z vročilnico po ZUP.

